Patty Duke

pisi|Patty Lane'ina "The Patty Duke Show's" (1965)
Patty Duke (sünninimi Anna Marie Duke; 14. detsember 1946 New York – 29. märts 2016 Coeur d'Alene, Idaho) oli Oscariga auhinnatud USA teatri-, filmi- ja seriaalinäitleja.

Juba 16-aastaselt võitis ta Helen Kelleri rolli eest filmis "Imetegija" ("The Miracle Worker"; 1962) parima naiskõrvalosatäitja Oscari. Sama rolli oli ta varem esitanud Broadway teatris. 

1963. aastal sai ta oma telesaate "The Patty Duke Show", kus ta mängis paljusid tegelaskujusid. Järgmisena keskendus ta küpsematele rollidele, sh filmis "Nukkude oru taga" ("Valley of the Dolls"; 1970).

Ta võitis kokku kolm Emmy auhinda ja kaks Kuldgloobust.

Aastatel 1985–1988 oli ta Näitlejate Gildi (Screen Actors Guild) president.

2004. aastal sai ta Hollywoodi kuulsuste alleele omanimelise tähe.

1982. aastal diagnoositi tal bipolaarne häire, misjärel hakkas ta tegelema vaimse tervisega seotud probleemide tutvustamisega avalikkusele."Patty Duke: The original survivor of dysfunctional child stardom". The Washington Post. 29. märts 2016. Vaadatud 3.12.2016

Üks tema kolmest lapsest on näitleja Sean Astin.

 Viited 

 Välislingid 

 Ametlik koduleht


Kategooria:Ameerika Ühendriikide näitlejad
Kategooria:Sündinud 1946
Kategooria:Surnud 2016